Легендарната Мануела Малеева с безплатни уроци за русенски деца - Вестник Утро
Тенис | От: Георги Христов | 14 октомври 2019, 21:37 | коментара | Брой: 8743
Една от най-големите български тенисистки за всички времена Мануела Малеева, ще зарадва русенските деца с безплатни уроци. Заниманията ще се проведат тази неделя от 14 до 16 часа на кортовете в Парка на младежта.
Мануела, една от трите легендарни сестри Малееви, е единствената българка с титла от турнир в Големия шлем /на двойки/ с Том Гъликсан. Титлите й от WTA са 19. В най-добрите си години тя бе част от Топ 3 на световната ранглиста. Има и медал от олимпийски игри.
Последният й мач в големия тенис е през 1994 година, когато печели титла на турнир в Осака.
52-годишната Мануела живее основно в Швейцария с трите си деца. Работи активно с фондация „Суисклиникъл“, която осигурява ортопедични грижи на болни деца в България.